**ԳԱՎԱՌԻ ԱՎԱԳ ԴՊՐՈՑ**

 **ՀԵՐԹԱԿԱՆ ԱՏԵՍՏԱՎՈՐՄԱՆ ԵՆԹԱԿԱ ՈՒՍՈՒՑԻՉՆԵՐԻ ՎԵՐԱՊԱՏՐԱՍՏՈՒՄ**

***ՀԵՏԱԶՈՏԱԿԱՆ ԱՇԽԱՏԱՆՔ***

 **ԹԵՄԱ՝ <<ՍՈՎՈՐՈՂՆԵՐԻ ՄԵՋ ԻՆՔՆՈՒՐՈՒՅՆՈՒԹՅԱՆ, ՆԱԽԱՁԵՌՆՈՒԹՅԱՆ ԵՎ ՍՏԵՂԾԱԳՈՐԾԱԿԱՆ ՈՒՆԱԿՈՒԹՅՈՒՆՆԵՐԻ ԶԱՐԳԱՑՈՒՄԸ ԱՌԱՐԿԱՅԻ ԴԱՍԱՎԱՆԴՄԱՆ ԸՆԹԱՑՔՈՒՄ>>**

**ՀԵՏԱԶՈՏՈՂ**

**ՈՒՍՈՒՑԻՉ՝ ԱՐՄԻՆԵ ԱՇՈՏԻ ՄԱԿԱՐՅԱՆ**

**ՂԵԿԱՎԱՐ՝ ԼԻԼԻԹ ԺԱՄՀԱՐՅԱՆ**

**ԳԱՎԱՌ 2022**

ՆԵՐԱԾՈՒԹՅՈՒՆ

**Հետազոտության կարևորությունը**։ Ստեղծագործական ունակությունը ծնում է որակապես նոր նյութական և հոգևոր, նախկինում երբեք չեղած արժեքներ։ Ստեղծագործական ունակության դրսևորման արդյունքում ստեղծվում է, հայտնաբերվում, հորինվում որևէ նոր բան։ Ստեղծագործական գործունեությունը անկրկնելի է (ըստ իրականացման բնույթի և արդյունքի), ինքնօրինակ և եզակի (հասարակական-պատմական և անհատական առումով)։ Բարձրակարգ կենդանիներն էլ ունեն ստեղծագործականության ինչ- որ կենսաբանական ձևեր ու նախադրյալներ, սակայն ստեղծագործական գործունեությունը բնորոշ է միայն մարդուն։ Ստեղծագործական գործունեությունը մարդու աշխատանքի պրոցեսում առաջացած ընդունակությունն է՝ իրականությունից ստեղծված նյութից ստեղծելու (օբյեկտիվ աշխարհի օրինաչափությունների ճանաչողության հիման վրա) նոր իրողություն, որը բավարարում է բազմազան հասարակական պահանջմունքների[[1]](#footnote-1)։

Տարբեր հեղինակներ տալիս են ստեղծագործական գործընթացի բազմատեսակ սահմանումներ՝ ընդգծելով դրա տարբեր կողմերը։ Ըստ Ա. Մատեյկոյի ստեղծագործելու էությունը կայանում է առկա փորձի վերափոխման՝ դրա հիման վրա նոր համադրությունների կառուցման մեջ։ Վ. Մ. Բեխտերևը ստեղծագործականությունը սահմանում է որպես որևէ նոր բանի արարում այնպիսի իրավիճակում, երբ խնդիր-գրգռիչը առաջացնում է [դոմինանտ](https://hy.wikipedia.org/wiki/%D4%B4%D5%B8%D5%B4%D5%AB%D5%B6%D5%A1%D5%B6%D5%BF%D5%B8%D6%82%D5%A9%D5%B5%D5%B8%D6%82%D5%B6), որի շուրջ կենտրոնանում է խնդրի լուծման համար անհրաժեշտ նախկին փորձը։ Դ. Բ. Բոգոյավլենսկայան առաջարկել է ստեղծագործության ըմբռնումը՝ որպես ելք պահանջվածի սահմաններից։ Նա համարում է, որ ստեղծագործական գործընթացը հանդիսանում է խթանում չպահանջող [իրավիճակային ակտիվություն](https://hy.wikipedia.org/wiki/%D4%B1%D5%AF%D5%BF%D5%AB%D5%BE%D5%B8%D6%82%D5%A9%D5%B5%D5%B8%D6%82%D5%B6), որն արտահայտվում է տրված խնդրի սահամններից դուրս գալու ձգտման մեջ։ Սակայն Մաքսիմովան համարում է, որ ներկայումս ստեղծագործության հասկացությունը համընկել է «ոչ հարմարողական ակտիվության» հասկացության հետ[[2]](#footnote-2)։

**Հետազոտության նպատակը**։ Հետազոտության նպատակն է ուսումնասիրել սովորողների մեջ ինքնուրույնության,նախաձեռնության և ստեղծագործական ունակությունների զարգացումը ինֆորմատիկայի դասաժամերին։

**Հետազոտության կառուցվածքը։** Հետազոտությունը կառուցված է ներածությունից, բուն նյութից, եզրակացությունց, գրականության ցանկից։

**Սովորողների մեջ ինքնուրույնության,նախաձեռնության և ստեղծագործական ունակությունների զարգացումը առարկայի դասավանդման ընթացքում**

Անձի դաստիարակությունը և ներդաշնակ զարգացումը, ինչը հանդիսանում է դպրոցական կրթության հիմնական նպատակը, անհնար է առանց արվեստի հետ նրա հաղորդակցության: Արվեստի տարբեր բնագավառների ուսումնասիրությունը նրբացնում է նրա ընկալումը և զգացողությունը, երևակայության ունակությունը, զարգացնում է ստեղծագործական մոտեցումը և քննադական մտածողությունը, առանց որոնց չի կարելի պատկերացնել մարդու ցանկացած գործունեություն[[3]](#footnote-3):

Անձի դաստիարակության-զարգացման համար անհրաժեշտ աշխատանքային գործունեությունը, նոր ուսումնական պլանի համաձայն, ինտեգրված է արվեստի ուսուցման հետ: Ցանկացած առարկայի ուսուցման շրջանակներում ուշադրությունը կենտրոնանում է տրամադրվածությունների, վերաբերմունքների, գործնական, ստեղծագործական և հետազոտական-որոնման կարողությունների և հմտությունների զարգացման և գիտելիքի կիրառման վրա Այս ուղղության շրջանակներում աշակերտները ձեռք են բերում գործնական կարողություններ և հմտություններ, ծանոթանում և տիրապետում են կերպարվեստի և կիրառական արվեստի տարրերին, սկզբունքներին, արտահայտչականության միջոցներին, տարբեր տեխնիկայի, նյութի, գործիքների և ընթացակարգերի:

 Աշակերտները զարգացնում են տարբեր մոտիվների ազդեցությամբ առաջացած գաղափարների և մտահղացումների մարմնավորման կարողությունը, ինչի համար կիրառում են երևակայությունը, հույզերը, դիտարկման ունակությունը, նյութի նկատմամբ ստեղծագործական մոտեցումը և սովորելու գործընթացում ստացած գիտելիքը:

 Դպրոցական տարիքըանձի կայացման կարևորագույն փուլերից մեկն է, որի ընթացքում տեղի է ունենում անհոգ մանկությունից անցում այնպիսի մի շրջանի, երբ անհրաժեշտություն է ծագում նոր դերեր կրել, պատասխանատու լինել, տարբեր պահանջներ իրականացնել: Այս շրջանում հակասության մեջ են մտնում երկու հիմնական դրդապատճառ` անհրաժեշտության և ցանկության: Մի կողմից, առաջնորդվելով անհրաժեշտության պահանջմունքով, երեխան բացահայտում է հասուն կյանքը, իսկ մյուս կողմից, դրդված լինելով ցանկության պահանջմունքով, երեխան ցուցաբերում է այնպիսի վարք, որը վերադարձնում է իրեն մանկության աշխարհ, որտեղ ամենը ապահով է, ծանոթ, իրականանալի, չկան որոշակի պարտականություններ և պահանջներ: Մի կողմից, երեխան իմպուլսիվ է, անհանգիստ, ունի ոչ կայուն ուշադրություն, իսկ մյուս կողմից, քանի որ նրա մոտ արդեն ձևավորվում է պահանջմունքների նոր մակարդակ, նա սկսում է գործել, առաջնորդվելով որոշակի նպատակներով, արժեքներով, զգացմունքներով: դպրոցականի զարգացման ընթացքում հստակ երևում են զարգացման որակական փոփոխություններ: Երեխայի հոգեկան զարգացման կենտրոնում է հայտնվում կամածինությանձևավորումը /պլանավորում, գործողությունների զարգացման ծրագիր, վերահսկողության իրականացում/:

Ստեղծագործական ունակությունների զարգացման գործում մեծ նշանակություն ունի երաժշտական դաստիարակությունը, որի նպատակն է երեխային ոչ միայն ապահովել երաժշտական ունակություններով, այլև երեխային հաղորդակից դարձնել գրավիչ երաժշտական աշխարհը և դրանով իսկ հարստացնել երեխայի անհատականությունը:

Մանկավարժական տեխնոլոգիան դասավանդողի գործողությունների հաջորդական համակարգն է, որի նպատակը մանկավարժական այս կամ այն խնդրի լուծումն է կամ էլ որպես նախօրոք պլանավորված, համակարգված և հաջորդական գործընթացի վերարտադրություն և իրականացում:

 Մանկավարժական տեխնոլոգիան գիտականորեն ծրագրված և արդյունավետության երաշխիքներ տվող գործողություններ են: Հարկ է նկատի ունենալ, որ ,մանկավարժական տեխնոլոգիաե հասկացությունը նշանակում է ուսուցման և դաստիարակության ոլորտում կիրառվող աշխատանքի ձևերի ամբողջությունը:

Մանկավարժական տեխնոլոգիա համակարգային մեթոդ է, ստեղծելու, օգտագործելու և որոշելու ամբողջ դասավանդման և գիտելիքների յուրացման գործընթացը` հաշվի առնելով տեխնիկական և մարդկային ռեսուրսները և նրանց փոխազդեցությունը` խնդիր դնելով ուսուցման ձևերի օպտիմալացումը:

Մանկավարժական տեխնոլոգիան մանրամասն մտածված միասնական մանկավարժական գործունեության մոդել է` ուսումնական գործընթացի անցկացման, կազմակերպման և նախագծման, անպայման պահպանելով հարմարավետ պայմաններ ուսուցիչների և աշակերտների համար:

 Մանկավարժական տեխնոլոգիաները բնութագրվում են մի շարք հատկանիշներով`

* ուսուցման և դաստիարակության հստակ, հաջորդական մանկավարժական և դիդակտիկական սկզբունքներով մշակված նպատակների առկայություն.
* յուրացման ենթակա նյութի կամ տեղեկատվության կառուցում, խտացում և համակարգում.
* դիդակտիկական, տեխնիկական, այդ թվում նաև համակարգչային միջոցների համակարգված կիրառություն ուսուցման և ստուգման գործընթացում.
* ուսուցման և դաստիարակության ախտորոշիչ գործառույթի (‎‎ֆունկցիայի) ընդգծում.
* ուսուցման բարձր որակի երաշխիք:

Ի.Պ. Պոդլասին կրթական գործընթացում մանկավարժական տեխնոլոգիայի իմաստը, էությունը և տեղը ներկայացնել է հետևյալ կառուցվածքով` արդյունավետ մանկավարժական տեխնոլոգիան փոփոխական է, որը ենթակա է բազմաթիվ ձևափոխությունների, օրինակ՝ ուսուցման ձևի փոփոխությունը: Սակայն տեխնոլոգիան ընդհանրապես մնում է անփոփոխ:

 Մանկավարժական տեխնոլոգիայի մշակումը նախատեսում է կրթության համակարգի կառուցում՝ առաջնորդվելով ելակետային դրույթներով: Կրթական գործընթացի կառավարման գործողությունների նախագծման ընթացքում սովորաբար մշակվում են մանկավարժական համակարգի բաղադրամասերը` իրենց տարբերակներով:

Տեխնոլոգիան մշտապես ուղղված է արդյունքի ստացմանը: Նրա հիմնական հասկացություններն են օբյեկտը, գործընթացը, արտադրանքը, որը մանկավարժական աշխատանքի իմաստն ու չափանիշն է:

Ուսումնական գործընթացում ուսուցիչն ու դպրոցը կարող են ընտրել առարկայական չափորոշիչներով սահմանված կրթական մակարդակ ապահովող ցանկացած մանկավարժական տեխնոլոգիա և մեթոդ: Կրթակարգի պահանջների կատարման համար յուրաքանչյուր դպրոց և ուսուցիչ պետք է ձգտի ապահովել.

1. ուսուցման արդյունավետությանը նպաստող մթնոլորտ և ֆիզիկական միջավայր.

2. գիտելիքների յուրացմանը, կարողությունների, հմտությունների և արժեքային համակարգի ձևավորմանն ուղղված ուսուցման և դաստիարակության միասնականացում.

3. սովորողի կարողություններին համապատասխան առավելագույն կրթական մակարդակ ապահովող անհատական մոտեցում.

4. ուսումնական գործընթացում յուրաքանչյուր սովորողի հարաճուն մասնակցություն.

5. սովորողների կարողություններին, աճին համապատասխան կրթական նոր պահանջների առաջադրում, զարգացնող ուսուցման կազմակերպում.

6. ուսուցման և դաստիարակության գործընթացում սովորողի անձնական կենսափորձը հաշվի առնելը.

7. միջառարկայական կապերի ստեղծմանն ուղղված տարբեր հնարների ու միջոցների կիրառում.

8. սովորողների և ուսումնական գործընթացի շարունակական ու տարաբնույթ գնահատում:

Ուսուցումը և դաստիարակությունը կազմակերպելիս անհրաժեշտ է նկատի ունենալ հետևյալ ելակետային հիմնադրույթները`

* յուրաքանչյուր սովորող ի վիճակի է յուրացնելու մանկավարժորեն և հոգեբանորեն ճիշտ ընտրված և ներկայացված ցանկացած ուսումնական նյութ.
* երեխաները միմյանցից զանազանվում են ոչ թե ուսումնական ծրագրերի յուրացման կարողությունների սկզբունքային տարբերություններով, այլ իրենց մտածելակերպով, հոգեբանական առանձնահատկություններով, լեզվամտածողության և ընկալման յուրահատկություններով.
* ուսուցման նկատմամբ սովորողի դրական վերաբերմունքը պայմանավորված է ինչպես ուսումնական նյութի բովանդակությամբ, այնպես էլ այդ նյութի յուրացման հաջող ընթացքով:

Մանկավարժական տեխնոլոգիան մոտիկ է ուսուցման և դաստիարակության կազմակերպման ձևին, բայց նման չէ նրան: Դա այնպիսի ուսումնադաստիարակչական կազմակերպման գործընթաց է, որը ի հաշիվ գիտելիքների և փորձի օգնում է լուծելու կրթության հումանիզացումը: Օգտագործելով արմատական գիտելիքներ ուսուցիչը կրթության գործընթացը մոտեցնում է տվյալ աշակերտին:

Մանկավարժական տեխնոլոգիան իրենից ներկայացնում է տեսական ,օբյեկտիվե և անհատական ,սուբյեկտիվե գիտելիքների համադրություն, նա կանխորոշում է նոր տիպի հարաբերություններ մանկավարժական գիտության և մանկավարժական պրակտիկայի միջև, որը ապահովում է ուսումնական գործընթացում յուրաքանչյուր աշակերտի նկատմամբ անհատական մոտեցում:

 Մանկավարժական տեխնոլոգիան գիտականորեն ծրագրված և արդյունավետության երաշխիքներ տվող գործողություններ են: Հարկ է նկատի ունենալ, որ ,մանկավարժական տեխնոլոգիաե հասկացությունը նշանակում է ուսուցման և դաստիարակության ոլորտում կիրառվող աշխատանքի ձևերի ամբողջությունը: Ահա այդ պատճառով էլ ,մանկավարժական տեխնոլոգիաե հասկացությունը ավելի լայն և տարողունակ է, քան ,ուսուցման տեխնոլոգիաե և ,դաստիարակության տեխնոլոգիաե հասկացությունները:

 Մանկավարժական տեխնոլոգիաներն ունեն դրսևորման երկու ձև. մի դեպքում դրանք բխում են տեսությունից (Բեսպալկո, Դավիդով, Դյաչենկո, Զանկով, Գալպերին, Կուզմին), մի այլ դեպքում տեխնոլոգիաները սկիզբ են առնում պրակտիկայից (Իլյին, Լիսենկովա, Շատալով, Շեյման):

Մանկավարժական տեխնոլոգիան ուսուցչի գործունեության կազմակերպման այն եղանակն է, որի ժամանակ նրա բոլոր գործողություններն ունեն կոնկրետ ուղղվածություն, ենթադրում են որոշակի արդյունք, ներկայանում են նախապես որոշված հաջորդականությամբ, կրում են կանխատեսող և ամբողջական բնույթ։

Ուսուցման տեխնոլոգիան, որն ունի նաև կրթական տեխնոլոգիա անվանումը, ուսուցման մեթոդիկայի հարմարեցումն է կոնկրետ միջավայրին (որտեղ է դասն անցկացվում), ժամանակին (որքան է այն տևելու), դասարանի նախասիրություններին (ինչպես դասը հետաքրքիր դարձնել հենց երեխաների այս խմբի համար), ուսուցանվող նյութին (որքան է դրա վերաբերյալ երեխաների նախնական գիտելիքների մակարդակը), ռեսուրսներին (ինչ նյութեր են անհրաժեշտ տվյալ նյութն ուսուցանելու համար) և այլն։ Ահա թե ինչու չկան ընդհանրապես արդյունավետ տեխնոլոգիաներ, այլ կան տեխնոլոգիաներ, որոնք արդյունավետ են կոնկրետ ուսուցչի կամ աշակերտների կոնկրետ խմբի համար։ Ուսուցման մեթոդիկան տեխնոլոգիաների համեմատ առավել կայուն է, քանի որ փոփոխվում է այն ժամանակ, երբ փոխվում է կրթական գաղափարախոսությունը, մինչդեռ տեխնոլոգիաները բազմաբնույթ են նույնիսկ մեկ մեթոդիկայի շրջանակներում։ Այսօր հայտնի են ավելի քան հարյուր կրթական տեխնոլոգիաներ։ Յուրաքանչյուր ուսուցիչ ինքն է ,կառուցումե իր տեխնոլոգիաները։ Նույնիսկ այն դեպքում, երբ նա կիրառում է արդեն հայտնի մանկավարժական տեխնոլոգիա, միևնույն է, դա անում է ստեղծագործաբար, քանի որ առանց դրա տեխնոլոգիան պարզապես չի գործի։

Այսօր ուսուցչի մոտեցումներն ու մասնագիտական որակները պետք է որակապես փոփոխվեն։ Նա պետք է գիտակցի, որ իր առաջ ոչ թե սովորական երեխաներ են, որոնց հարկավոր է կրթել ու դաստիարակել, այլ պայծառ անհատականություններ, որոնց նա պարտավոր է նաև հարգել ու գնահատել։ Մանկավարժական աջակցություն յուրաքանչյուր աշակերտին, համագործակցություն և ուղղորդում սրանք են ժամանակակից ուսուցչի մասնագիտական հիմնական գործառույթները։

Ուստի ուսուցման առաջնային նպատակը պետք է լինի ոչ թե գիտելիքների որոշակի ծավալի յուրացումը կամ դրա հետ կապված կոնկրետ կարողությունների ու հմտությունների ձեռքբերումը, այլ սովորել սովորելը։ Այսինքն` աշակերտները պետք է սովորեն ինքնուրույն հայթայթել անհրաժեշտ գիտելիքը, մշակել ու վերլուծել այն, տեղեկությունների բազմության միջից ընտրել կարևորը, մտապահել ու կապել այլ գիտելիքների հետ։ Միայն այս ճանապարհով կարելի է աշակերտների մեջ հետաքըրքրություն առաջացնել ճանաչողության նկատմամբ։

Հայտնի է, որ աշակերտակենտրոն ուսուցումն ապահովում է անհատական մոտեցում յուրաքանչյուր աշակերտին, և այս դեպքում երեխան դառնում է ուսումնական գործընթացի սուբյեկտը, և նրա համար պայմաններ են ստեղծվում գործունեության այս կամ այն տեսակն ինքնուրույն ընտրելու համար։ Այս դեպքում տեխնոլոգիաները ուսումնական համակարգի կենտրոնում դնում են սովորող անհատականությունը, նրա զարգացման համար անհրաժեշտ պայմանների ապահովումը, նրա բնական ներուժի զարգացումը։

Մանկավարժական տեխնոլոգիաները փոխկապակցված են մանկավարժական վարպետության հետ: Մանկավարժական տեխնոլոգիաներին կատարելապես տիրապետումն էլ մանկավարժական վարպետությունն է: Նույն տեխնոլոգիան կարող է կիրառվել տարբեր դասավանդողների կողմից, բայց դրա յուրահատուկ անհատական դրսևորումներն էլ հենց մանկավարժական վարպետության մասին են խոսում:

Փորձը ցույց է տվել, որ մանկավարժական տեխնոլոգիաներն առավել արդյունավետ են այնտեղ, որտեղ կան ուսումնական նյութի բովանդակության հարուստ շարադրանք և բազմաբնույթ ստեղծագործական հանձնարարություններով առաջադրանքներ պարունակող դասագրքեր։

Ուսուցման տեղեկատվական տեխնոլոգիաները գիտելիքներ ձեռք բերելու լայն ասպարեզ են բացում։ Դրանց միջոցով հնարավոր է վերացնել այն խոչընդոտները, որոնց ամբողջ աշխարհում հանդիպում են աշակերտներն ու ուսուցիչներն ուսումնառության և ուսուցման ընթացքում։ Դասավանդվող նյութի` ուսանողների կողմից դյուրին և հիմնավոր յուրացումը պայմանավորված է ոչ միայն նրանց ընդունակություններով, բազային կրթությամբ և դասավանդման մեթոդներով, այլև սովորելու առավել նպատակահարմար ոճով: Այսպես` կան մարդիկ, որոնց համար առավել նախընտրելի է տեղեկատվության պատկերային կամ տեսողական, մյուսների համար` լսողական կամ հաղորդակցական, երրորդների համար` շոշափողական յուրացումը:

Միջին մասնագիտական ուսումնական հաստատություներում երեխաների մոտ ստեղծագործական մտածողության և երևակայության զարգացումը

Միջին մասնագիտական ուսումնական հաստատություններում օգտագործվող նոր մանկավարժական տեխնոլոգիաների, մեթոդաբանությունների շարքում հատուկ տեղ է զբաղեցնում ստեղծագործական մտածողություն և երևակայության զարգացումը:

Ստեղծագործական մտածողության և երևակայության զարգացման գյուտարարական խնդիրների լուծման տեսությունը մշակվել է Բաքվի գիտնական, ֆանտաստ-գրող Հենրիխ Սաուլի Արտշուլերի կողմից: Նրա տեսության հիմնական գաղափարը հետևյալն է.տեխնիկական լուծումները հայտնվում և զարգանում են ոչ թե տարերայնորեն, այլ որոշակի օրենքներին համապատասխան, որոնք կարելի է ճանաչել և օգտագործել գյուտարարական խնդիրների գիտակցված լուծման համար՝ խուսափելով բազմաթիվ անարդյունք փորձերից: Ստեղծագործական մտածողության և երևակայության զարգացման նոր տեխնիկական գաղափարների արտադրությունը վերածում է ճշգրիտ գիտության, քանի որ հնարամիտ խնդիրների լուծումը դատարկ որոնումների փոխարեն կառուցվում է տրամաբանական գործողությունների համակարգի հիման վրա: Շռայլություն և անմտություն է սպասել ՛՛ստեղծագործական լուսավորման՛՛, երբ կարելի է օգտագործել համակարգչային գործիք, որը հնարավորություն ունի մտածել ճիշտ ուղղությամբ և կատարել ընթացիկ ու անհետաքրքիր աշխատանքի մեծ մասը: Այսպես 1987 թ-ին Նախոդկա քաղաքում ստեղծագործական մտածողության և երևակայության զարգացման տեսությունը առաջին անգամ կիրառում գտավ նաև մանկապարտեզում: Այստեղ նախապատրաստական խմբի երեխաները ուրախությամբ ընդունեցին ստեղծագործական ընդունակությունները զարգացնող ՛՛Փոքրիկ մարդուկները՛՛ խաղը: Անկենդան բնության հետ ծանոթացումը (սոռույց, գոլորշի, ջուր), տեղափոխեց ՛՛փոքրիկ մարդուկներին՛՛ գիտելիքների այլ շրջան, և նարանք սկսեցին կառուցել ամրոցներ, լողալ, թռչել: Պարապմունքների ընթացքը անսովոր է. շփումը ազատ է, ժողովրդավարական, կարելի է կասկածել պատասխանելով հարցերին, գուշակել, ուղղել սխալները, մտորել և ,բացահայտումներե կատարել:

Պարզվում է, որ ստեղծագործական մտածողության և երևակայության զարգացման տեսությունը կարող է օգտագործվել աշակերտների հետ աշխատելու համար. այն հրաշալի արդյունքներ է տալիս երեխաների պատկերացման, երևակայության, ստեղծագործականության առումով:

Աշակերտի տարիքը՝ երևակայության բուռն զարգացման և այդ արժեքավոր հատկության կարևոր ժմանակաշրջանն է: Երևակայությունը ստեղծագործական անհատի կարևորագույն հատկությունների մեկն է: Դա արտահայտվում է նկարում, երաժշտությունում, խաղում, աշխատանքում որևիցէ բան ստեղծելու ցանկությամբ:

Ամենակարևոր նպատկը, որն իր առջև ունի ստեղծագործական մտածողության և երևակայության զարգացման մանկավարժական տեխնոլոգիաներով դասավանդողը՝ դա երեխաների մոտ ստեղծագործական մտածողության ձևավորումն է, այսինքն՝ ստեղծագործական անհատի դաստիարակում, որն պատրաստ է գործունեության տարբեր ոլորտներում ոչ ստանդարտ խնդիրներին կայուն լուծում տալ: Դա պահանջում է դաստիարակի որոշակի պատրաստվածություն, ստեղծագործելու, առօրյայում անսովորը, նորը փնտրելու և գտնելու անկեղծ ցանկություն:

Ստեղծագործական երևակայության զարգացման պարապմունքները՝ դա իմպրովիզացիա է, խաղ: Այստեղ սովորենում են հորինել սեփական հեքիաթները: Երեխաները ճանաչում և սովորում են համադրել ֆիզիկական և բնական երևույթները: Այս պարապմունքները ներառում են տարատեսակ ոչ ստանդարտ նյութերի օգտագործում:

Երեխաները խաղալով ստեղծագործական մտածողության և երևակայության զարգացման խաղերը, տեսնում են աշխարհը իրենց ամբողջ գունագեղությամբ, բազմազանությամբ և բազմակողմանիությամբ: Ստեղծագործական մտածողությունը և երևակայության զարգացումը երեխաին սովորեցնում է դրական լուծումներ տալ ծագած խնդիրներին, և դա նրան պետք է գալիս և՛ դպրոցում և՛ հասուն կյանքում: "Թող ստեղծագործ մարդիկ, որքան հնարավոր է, շատանան. Ստեղծագործը միշտ կհասկանա ստեղծագործին: Եվ աշխարհը դրականորեն կփախվի՛՛ (Լ.Ե.Բելոուսովա):

Մարդը ունի իմացության բարձրագույն ձևեր` վերացական խոսքային մտածողություն, երևակայություն և կատարում է գործունության զանազան տեսակներ, վերջիններս հետադարձ ազդեցություն են գործում նրա զգայական իմացության վրա, ձևավորում և կատարելագործում են այն, դարձնելով բուն մարդկային զգայություններ, ընկալումներ և մտապատկերներ:

Երևակայությունը հոգեկան գործունության տեսակ է, որը մտապատկերների վերափոխման, վերակառուցման և զանազան հարաբերությունների մեջ դնելու շնորհիվ ստեղծում է տվյալ անձի կենսափորձում գոյոթյուն չունեցող պատկերներ, դեպքեր, իրադրություններ:

Երևակայության հիմքը կոնկրետ իրականության զգայական պատկերներն են, որոնց միջոցով նա կատարում է գիտակցության առաջադրանքը: Զննական, ակնառու լինելով հանդերձ երևակայությունը օժտված է միջնորդավորված, ընդհանրացված ճանաչման հատկություններով, որոնք նրան սերտորեն կապում են մտքի ընդհանարցնող գործունեության հետ: Երևակայությունը միայն մարդուն հատուկ հոգեկան գործունեություն է:

Միջին տարիքում հասկացությունների և տրամաբանական գործողությունների ձևավորման հնարավորությունը չի նշանակում, որ երեխաների մտավոր դաստիարակության հիմնական խնդիրը հենց այդ պետք է լինի: Գլխավոր մտածողության ակնառու-պատկերավոր ձևերի ըստ հնարավորի բարձր զարգացումն է, որովետև հենց այդ ձևերի նկատմամբ է պրոցական տարիքը առավել զգայուն և այդ ձևերը հսկայական նշանակություն ունեն հետագա ողջ կյանքի համար, քանի որ ստեղծագործական ակտիվության ցանկացած տեսակի անբաժանելի մասն են հանդիսանում:

Դպրոցականների մտածողության զարգացումը չի սպառվում մտածողության եղանակների կատարելագործմամբ և մտավոր գործողությունների նոր տեսակների ձեռք բերմամբ: Պակաս կարևոր նշանակություն չունի նաև երեխաների կողմից լուծվող մտածական խնդիրների շրջանակի փոփոխումն ու ընդլայնումը, մտածողության բովանդակության հարստացումը: Դպրոցական տարիքում առաջին անգամ երեխայի առջև ծագում են ոչ միայն գործնական, այլև գիտելիքներ ձեռք բերելու նպատակ, հետապնդող հատուկ իմացական խնդիրներ: Նման խնդիրների տեսակարար կշիռը աստիճանաբար մեծանում է: Հենց իմացական ակտիվության շրջանակներում էլ ձևավորվում են մտավոր գործողությունների բարձրագույն տեսակները:

Այստեղ կարևորվում է երեխաներին ներգրավել նկարչության, ապլիկացիայի, կոնստրուկտիվ խաղերի խնդիրների մեջ: Սակայն այս գործունեության ձևը պետք է երեխաների մոտ չլինի ինքնածին, այլ պետք է հետևել, նոր առաջադրանքներ տալ, որը պետք է ունենա պարզից դեպի բարդ գնացող ընթացք: Քանի որ արտաքինից դրանք թվում են պարզ խաղային ձևեր, բայց իրականում սրանց միջոցով են զարգանում երեխայի մտածողությունն ու որոշակի կարողությունները: Եւ եթե այս աշխատանքների ձևերին չտանք հաջորդական, կարգավորված բնույթ, ապա հնարավոր չի հասնել արդյունքների:

Հարկավոր է երեխաներին, ներգրավելով աշխատանքի մեջ, հնարավորություն տալ ինքնուրույն կողմնորոշվելու: Օրինակ՝ երբ երեխան խորանարդներով տնակ է պատրաստում և ծնողները այստեղ ուղղություն են ցույց տալիս, թե երեխան որտեղ պետք է տեղադրի խորանարդը, իհարկե երեխան կկատարի այդ գործողությունները ճշտությամբ, բայց դա կլինի միայն թելադրանքի շնորհիվ, այստեղ կարևոր է նրա ներքին դիրքորոշումը, իսկ այս կերպ երեխան ոչինչ չի կարող հիմնավորել, սովորել:

Սա նաև վերաբերվում է նկարչության գործընթացի ժամանակ՝ երեխային առաջադրելով մի ինչ որ բան նկարել պետք չէ նրան տալ կրկնօրիանակելու օրինակ, հարկավոր է տալ ընդհանուր գիտելիքներ տվյալ առարկայի մասին, հիշեցնել մանրամասները, բայց երբ նկարենք մի ինչ որ օրինակ և առաջադրենք նույնը նկարել, դրանով միայն երեխայի մոտ կզարգացնենք ձեռքով աշխատելու որոշակի կարողություն, բայց չենք զարգացնի նրա մտածողությունը, երևակայությունն ու աբստրակտ մտածողությունը:

Երեխային պետք է խաղային ձևերով ներգրավել ազատ ստեղծագործական աշխատանքի մեջ՝դրանով իսկ զարգացնելով կողմնորոշումն ու ուշադրությունը: Երեխան այս կերպ ընկղմվում է ներքին մտածողության մեջ, ձևավորում է իր անհատական պատկերացումներն ու զգայական աշխարհը:

Սակայն խոսելով երեխայի գործողությունների ազատության մասին, ամենևին էլ չի նշանակում նրան թողնել մեն մենակ իրականության խնդիրների առջև, նրանք կարող են ընտրել ոչ ճիշտ լուծումներ, որոնք նույնպես վատ հետևանքների կհանգեցնեն:

Պետք է երեխային օգնել, կրկնելու հնարավորություն տալ միայն այն դեպքում, երբ զգում ենք, որ երեխան ինքնուրույն չի կարողանում իրականացնել, և կրկնելու դեպքում էլ պետք է երեխային բացատրել այդ գործողության նշանակությունն ու էությունը:

Դպրոցական տարիքի երեխային սովորեցնել, նշանակում է ոչ թե նրան հաղորդել որոշակի գործողությունների կատարում, այլև պետք է ստեղծել այնպիսի պայմաններ, որոնք թույլ կտան երեխային հիմնավորվել, ինքնուրույն կողմնորոշվել ու կիրառել իր ստացած գիտելիքները:

Այս տարիքի երեխաների մոտ կարևոր խնդիր է նրան զինել այնպիսի գիտելիքներով, որն անհրաժեշտ է նրան դպրոց մուտք գործելու համար: Մանկավարժի խնդիրն է խաղի միջոցով քիչ-քիչ երեխային ներգրավել ուսուցման գործընթացի մեջ: Ուսուցման գործընթացը կազմակերպել հետաքրքիր ձևերով ու անցկացնել կարճ ժամանակահատվածով, որպեսզի երեխան չհոգնի ու չձանձրանա: Այս ուսուցման ճանապարհին երեխայի մոտ մշակվում են կամային ուշադրության ու հիշողության կարողություները, նրա ակնառու-պատկերավոր մտածողությունը քիչ-քիչ բարդանում է, զարգանում է աբստրակտ մտածողությունը:

Նկարչության ու ապլիկացիայի զանազան առաջադ‎րանքների միջոցով զարգանում է երեխայի ձեռքի և ուղեղի հետ համատեղ աշխատանքի կարողությունը: Բանաստեղծություններ սովորեցնելու միջոցով մշակվում է երեխայի կամային հիշողությունն ու զարգանում է խոսքային ապարատը:

Վերջապես երեխան սովորում է ուսուցման գործընթացին, նրա մոտ մշակվում է համբերություն, նրա մոտ նկատվում է հետաքրքրություն իր առջև դրված խնդիրների բարդացման նկատմամբ: Եւ դպրոցական տարիքի երեխան արդեն սիրով տրամադրվում է հասարակական իր նոր դիրքին՝ աշակերտ դառնալուն:

Ակտիվ ուսուցման մեթոդները ենթադրում են օգտագործել այնպիսի մեթոդ­ների համակարգ, որոնց ժամանակ ուսուցիչը չի մատուցում պատրաստի գիտելիք­ներ, այլ ուսանողների կողմից գիտելիքի ինքնուրույն ձեռք բերում` ակտիվ ճանաչո­ղական գործունեության ընթացքում։ Այսպիսով, ակտիվ ուսուցման մեթոդներ նշանա­կում է ուսուցում գործունեության մեջ։ Լ.Ս.Վիգոտսկին ձևակերպել է օրենք, որտեղ ասվում է, որ ուսուցմանը հետևում է զարգացումը, իսկ անձը զարգանում է գործունեության մեջ[[4]](#footnote-4)։ Ակտիվ մեթոդների հիմքում ընկած է երկխոսությունը, ինչպես ուսուցչի և ուսանողների միջև, այնպես էլ իրենց, ուսանողների միջև։ Երկխոսության ընթացքում զարգանում հաղորդակցման հմտությունները, խնդիրները միասին լուծելու կարողությունները, և ամենակարևորը զարգանում է ուսանողների խոսքը։ Ակտիվ ուսուցման մեթոդների կիրառման նպատակն է ուսանողներին ներգրավել ինքնուրույն իմացական գործունեության մեջ, ստեղծել անձնական շահագրգռվա­ծություն ցանկացած ճանաչողական խնդիրներ լուծելու համար, սովորեցնել կիրառել ուսանողների կողմից ձեռք բերված գիտելիքները։ Ակտիվ մեթոդների նպատակն այն է, որ գիտելիքների և հմտությունների ձեռք բերման գործընթացում ընդգրկվեն բոլոր հոգեկան գործընթացները (խոսքը, հիշողությունը, երևակայություն և այլն)։ Ակտիվ մեթոդները զուգակցվում են իլյուստրատիվ մեթոդների հետ, կատարվում են մեխանիզմների, մոդելների, գծագրերի, ինչպես նաև ֆիլմերի, սահիկների հետաքրքրիր նյութերի ցուցադրություններ։

 Մարդը շրջապատող միջավայրը ընկալում է իր 5 զգայարաններով։ Սակայն տեղե­կա­տվության ընկալման գլխավոր դերը կատարում են աչքերը։ Մարդու կարո­ղությունները չափազանց սահմանափակվում են այդ զգայարանի բացակայության դեպ­քում։ Այդ պատճառով էլ ուսումնական գործընթացներում կարևոր տեղ է հատկաց­­վում տեսողականացմանը։ Տեղեկատվությունը և ուսումնական բովանդա­կությունը միշտ պետք է ներայացվեն ընկալման տեսողական ծավալների հաշվառ­մամբ, աչքերին՝ թողնելով առավել էական առարկաներն ու երևույթները։ Տեսողա­կանացման տակ մենք հասկանում ենք տեղեկատվության կամ ուսումնական բովան­դակության պատկերազարդումը ակներև պատկերների միջոցով։ Հետևաբար տեսողա­կանացումը պատկերազարդման մեթոդ է, ինչպես նաև միջոց։ Պատ­կերազարդման այլ հնարավորություններ են մոդելների ներկայացումը, գործըն­թացի ցուցադրումը, առարկաների գործածումը։

 Ցուցադրությունը (դեմոնստրացիա) ուսումնա­ռողներին` երևույթներին, գործընթացներին, օբյեկտներին բնական վիճակում զննականզգայական ձևով ծանոթացնելն է։

 Պատկերազարդումը (իլյուստրա­ցիա) ենթադրում է առարկաների, երևույթների ցուցադրումն ու ընկալումը դրանց սիմվոլիկ պատկերներով։ Այս մեթոդի անվանման հիմքը անգլ. action փոխազդեցություն բառն է։ Սկզբնական շրջանում այսպես էր անվանվում ուսումնական պարապմունքների մի որոշակի տարբերակ, որն աշակերտներին միմյանց հետ հաղորդակցվելու, ուսումնասիրվող հարցը համատեղ քննարկելու, բանավեճային իրադրություններում ակտիվ մասնակցելու և տվյալ հարցի վերաբերյալ սեփական պատկերացումները ձևավորելու բարենպաստ հնարավորություններ էր տալիս։ Հետագայում ավելի տարածվեց «ինտերակտիվ մեթոդներ» բառակապակցությունը, որը ներառում էր վերոհիշյալ հնարավորու­թյուններով դրսևորվող ուսումնական պարապմունքների կազմակերպման մի շարք համանման տարբերակներ։

Ակտիվ ուսուցումը ուսուցիչների և աշակերտների միջև փոխգործակցություն է, որտեղ ուսուցիչները և աշակերտները շփվում են միմյանց հետ դասի ժամանակ, և սովորողները այլևս պասիվ ունկնդիրներ չեն, այլ դասի ակտիվ մասնակիցներ։ Եթե պասիվ մեթոդի ժամանակ դասի հիմնական գործող անձը ուսուցիչն էր, ապա այստեղ ուսուցիչաշակերտ փոխազդեցությունը հավասար մակարդակի վրա են` սուբյեկտ սուբյեկտային փոխհարաբերություններ։

 Ինֆորմացիոն տեխնոլոգիաների զարգացման տեմպը, ուսուցման ժամանակակից մեթոդները, սովորողների անընդհատ ինքնակրթության և զարգացման անհրաժեշտությունը պարտադրում է ուսուցման գործընթացում կիրառել այնպիսի տեխնոլոգիաներ, որոնք բարձրացնում են ուսուցման և ընդհանրապես կրթության արդյունավետությունը և որակը, ապահովում են ինքնուրույն ճանաչողական գործունեության շարժառիթներ, նպաստում են միջառարկայական կապերի ամրապնդմանը՝ տեղեկատվական տեխնոլոգիաների և առարկայական ծրագրերի ինտեգրման եղանակով: Այս պահանջներին բավարարում է ուսուցման ինտերակտիվ մեթոդների կիրառումը: Էլեկտրոնային ինտերակտիվ մեթոդների կիրառումը նպաստում է ուսուցման գործընթացի բարելավմանը, ակտիվացնում և ստեղծագործ է դարձնում սովորողների և դասավանդողների անհատական և խմբային աշխատանքը: Այս ինտերակտիվ մեթոդների շնորհիվ սովորողները հաճույքով են սովորում, ակտիվորեն են մասնակցում դասին և ավելի հեշտ են յուրացնում ինչպես կրտսեր, այնպես էլ միջին և ավագ դպրոցներում: Ինտերակտիվ մեթոդներն ապահովում են այնպիսի բազային հմտությունների և կարողությունների զարգացում, ինչպիսիք են մտածելը, ստեղծագործելը, պրպտելը, ոչ ստանդարտ լուծումներ գտնելը, ինքնուրույն կողմնորոշվելը, հետազոտելը և նպատակաուղղվածությունը:

 Ինտերակտիվ դասերի ժամանակ կարելի է օգտագործել հատուկ դասարանային ցանցային ծրագրային ապահովումներ, ինտերնետային վեբինարներ (ցանցային, օնլայն սեմինարներ) ապահովող ծրագրերը (օրինակ՝ Microsoft Lynk Attendy), Flash ծրագրով ուսուցողական խաղեր և ինտերակտիվ թեստեր: Առավել հաճախ ինտերակտիվ դասերն անցկացվում են էլեկտրոնային ինտերակտիվ գրատախտակի միջոցով, որը հատուկ ծրագրային ապահովում ունի՝ Smart Notebook: Ինտերակտիվ կապ ապահովում են տարբեր սարքավորումներ՝ լոկալ ցանցին միացված անհատական համակարգիչներ, էլեկտրոնային գրիչներ, թեստային կամ քվեարկության վահանակներ, գրատախտակ, պրոյեկտոր: Ինտերակտիվ դասի անցկացման ժամանակ դասավանդողը պետք է կատարի միայն ուղղորդող դեր: Դասի պլանը կազմելիս անպայման անհրաժեշտ է հաշվի առնել դասի աստիճանական զարգացումը, գործիքների համատեղ օգտագործումը, թիրախները, վերջնական նպատակը: Ինտերակտիվ առաջադրանքները և վարժությունները սովո­րականից տարբերվում են նրանով, որ սովորողները ոչ միայն ամրապնդում են ի­րենց գիտելիքները, այլև ուսումնասիրման, դիտարկման միջոցով յուրացնում են նորը[[5]](#footnote-5):

Պրոբլեմի նկատմամբ ճիշտ մոտեցումը սկսվում է նրանից, որ ճանաչողության պրոցեսում աշակերտի մեջ ծագում է դժվարություն. նա չի կարողանում նախկինում յուրացրած գիտելիքների միջոցով բացատրել նոր, իրեն հետաքրքրող փաստերն ու երևույթները: Ինքն՝ աշակերտն է ձգտում գտնել կամ յուրացնել նոր տեղեկություններ, գործողության նոր եղանակներ, որպեսզի վերացնի տվյալ երևույթը հասկանալու ընթացքում առաջացած հակասությունը: Դասի ժամանակ ճանաչողական պահանջմունք առաջացնել՝ նշանակում է ստեղծել պրոբլեմային իրադրություն: Աշակերտին պրոբլեմի լուծման պրոցեսի մեջ ներգրավելու համար անհրաժեշտ է նաև պրոբլեմի հստակ սահմանումը, նրա ձևակերպումը, իսկ այնուհետև, ստեղծելու համար վարկածների առաջքաշում՝ դրանց ստուգում ու հիմնավորում: Ոչ միայն ստեղծագործական, այլև ինքնուրույն մտածողության զարգացումը պահանջում է պարապմունքների այնպիսի կազմակերպում, երբ գիտելիքները տրվում ե ոչ թե պատրաստի վիճակում, այլ մեծ մասամբ աշակերտները դրանք ձեռք են բերում ինքնուրույնաբար: Բազմաթիվ դիտարկումները ցույց են տալիս, որ երեխայի ստեղծագործական դրսևորումները մեծ չափով կախված են ոչ միայն շրջապատի իմացական մակարդակից /ընտանիք, համադասարանցիներ, մանկավարժներ, ստեղծագործական խմբակներ և այլն/, այլև նրա ստեղծագործական ընդունա­կությունների հանդեպ շրջապատի ցուցաբերած գնահատականից[[6]](#footnote-6):

Էլեկտրոնային ուսումնական նյութերը կարող են դառնալ ավելի արդյունավետ, եթե նրանց նախագծման և ստեղծման ժամանակ հաշվի առնվեն նաև այս խորհուրդները:

 Որպես համակողմանի հիմք էլեկտրոնային ուսումնական նյութերի նախագծման ժամանակ կարող է լինել ուսումնական նյութի բովանդակության մոդելը: Այդպիսի մոդելը իրենից ներկայացնում է ուսումնական նյութի կառուցումը, որը հիմնված է այն ուսումնական էլեմենտների բաժանման վրա՝ ներկայացնելով նրա կառուցվածքը ընկալելի հիեարխիկ տեսքով: Մոդելի պարունակության մեջ մտնում է նաև ուսումնական տարրերի աղյուսակը, որի մեջ յուրաքանչյուր տարրի համար որոշվում է հոգեբանամանկավարժական (դիդակտիկ, հոգեբանական և մեթոդական) պահանջներ՝ նրանց ներկայացման և յուրացման համար:

 Էլեկտրոնային ուսումնական նյութերի նախագծման սկզբնական փուլում ուսումնական նյութի բովանդակության մոդելը հնարավորություն է տալիս.

• Ճշգրիտ որոշել ուսումնական նյութի բովանդակությունը և ուսուցման նպատակը

• Ներկայացնել բովանդակությունը տեսանելի և ըմբռնելի տեսքով

• Մանկավարժներին ընդգրկել կոլեկտիվ քննարկման՝ բովանդակության լիարժեքության և նպատակային ցուցանիշների բարելավման համար

• Ապահովել ուսումնական առարկայի հստակ շարունակականությունը

• Որոշել էլեկտրոնային ուսումնական նյութի բաղադրիչ կազմը

• Ձևավորել ուսումնական նյութի բովանդակության համակարգված (ամբողջական) պատկերացում ինչպես դրանց մշակողների, այպես էլ այն օգտագործողների մոտ

• Բանաձևել պահանջները վարժությունների տեսակի, քանակի և հաջորդականության նկատմամբ՝ տեսական նյութի հասկացման, ըմբռման և ամրապնդման համար

Ուսումնական նյութի յուրացման մոդելը որոշում է նրա ուսուցողական տարրերի ուսուցման հերթականությունը և նրանց միջև տրամաբամական կապերը:

 Էլեկտրոնային ուսումնական նյութերից պահանջվող անհրաժեշտ որակին կարելի է հասնել միայն նրանց մշակման ժամանակ հաշվի առնելով ժամանակակից գիտական և գիտագործնական ձեռքբերումները հոգեբանության, մանկավարժության, էրգոնոմիկայի, ինֆորմատիկայի և շատ ուրիշ գիտությունների մեջ:

 Համակարգչի էկրանի վրա ինֆորմացիայի վիզուալացման ձևի մշակման ժամանակ հոգեբանության ներկայիս ձեռքբերումները հնարավորություն են տալիս ձևակերպել մի շարք ընդհանուր խորհուրդներ և առաջարկություններ.

• Էկրանի վրա տեղեկությունը պետք է լինի կառուցքավորված

• Տեսային տեղեկությունը պարբերաբար պետք է փոփոխվի ձայնային ինֆորմացիայի

• Աշխատանքի տեմպը պետք է փոփոխական լինի

• Պարբերաբար պետք է փոփոխվեն գույների պայծառությունը և ձայնի ուժը

• Ուսումնական նյութի տեսային բովանդակությունը չպետք է լինի շատ պարզ կամ շատ բարդ։

Ժամանակակից հոգեբանությունից հետևում է, որ ցուցադրվող նյութի չափսերը էկրանի վրա որոշելիս նպատակահարմար է հաշվի առնել, որ օբյեկտների միջև գոյություն ունի իմաստ և հարաբերություն, որոնք որոշում են տեսողական դաշտի կազմակերպումը: Էլեկտրոնային ուսումնական նյութի ստեղծման ժամանակ օբյեկտները խորհուրդ է տրվում դասավորել.

• Իրար մոտ, քանի որ ինչքան մոտ են օբյեկտները իրարից տեսողական դաշտում, մնացած պայմանների հավասարության ժամանակ, այնքան մեծ է հավանականությունը, որ նրանք կկազմակերպվեն որպես միասնական և ամբողջական պատկերներ

• Հաշվի առնել նրանց շարունակվելու հատկությունը, քանի որ ինչքան շատ լինեն օբյեկտները տեսողական դաշտի այն տեղերում, որոնք համապատասխանում են օրինաչափ հետևողականության շարունակությանը, (գործում են որպես ծանոթ ուրվագծերի մաս), այնքան ավելի մեծ հավանականությամբ նրանք կկազմակերպվեն որպես ամբողջական ու միասնական պատկերներ

• Հաշվի առնել առարկայի առանձնանալու յուրահատկությունը և ֆոնը օբյեկտի ձևի, տառերի և թվերի չափերի, գունային հագեցվածության, տեքստի տեղի և այլնի ընտրության ժամանակ

• Չծանրաբեռնել վիզուալ տեղեկությունը պայծառ և հակադիր գույների դետալներով

• Առանձնացնել ուսումնական նյութը, որը պետք է մտապահվի գույներով, ընգծումներով, տառերի չափերով և այլն:

Այսպիսով, երեխաների հետ աշխատելու ժամանակ օգտագործելով ստեղծագործական մտածողության և երևակայության զարգացման տարրերը, կարելի է իրագործել ստեղծագործական մտածողության և երևակայության զարգացման կրեդոն՝ ՛՛Յուրաքանչյուր երեխա ի սկզբանե տաղանդավոր է և նույնիսկ հանճարեղ է, բայց նրան անհրաժեշտ է սովորեցնել կողմնորոշվել ժամանակակից աշխարհում, որպեսզի մինիմալ ծախսերով հասնել մաքսիմում արդյունքի՛՛ (Հ.Ս.Արտշուլեր)։

**ԵԶՐԱԿԱՑՈՒԹՅՈՒՆ**

 Դպրոցական տարիքում առաջնային պլան է մղվում ստեղծագործական ունակության զարգացումը: Երեխայի մտածողությունն այս փուլում դառնում է առավել տրամաբանական, ինքնուրույն, ճկուն: Առաջին տարիներին այն դեռևս պատկերավոր բնույթ է կրում, սակայն ուսումնական գործունեությունը ստիմուլացնում է վերացական մտածողության զարգացումը, երբ հստակ արտաքին առարկաների հետ գործ ունենալուց երեխան անցում է մտավոր պլանում գործողությունների կատարմանը: Կարևոր դեր են խաղում գիտական հասկացությունների ձևավորումը, որն ընթանում է ֆունկցիոնալ հատկանիշների առանձնացումից մինչև էական հատկանիշների առանձնացումը: Գիտական հասկացությունների ձևավորման գործընթացում զարգանում են երեխայի մտածողության բոլոր գործընթացները:

Ընդհանրացնենք. զարգացնող ուսուցման հիմնական խնդիրներից մեկը դպրոցականների մեջ ակտիվ, ինքնուրույն, ստեղծագործական մտածողության ձևավորումն է: Ակտիվ մտածողությունն կարող է և ինքնուրույն չլինել: Ինքնուրույն մտածողությունը ոչ միշտ է ստեղծագործական: Մինչդեռ ստեղծագործական մտածողությունը անպայմանորեն և՛ ակտիվ է, և՛ ինքնուրույն: Ստեղծագործական մտածողության զարգացման համար անհրաժեշտ է աշակերտներին հաճախակի դնել այնպիսի պրոբլեմային իրավիճակներում, որոնց մեջ նրանցից պահանջվի հետազոտական մոտեցում: Հարկավոր է այնպես կազմակերպել պարապմունքները, որ աշակերտների մեջ ծագեն ոչ միայն պրոբլեմային հարցեր, այլև դրանք ինքնուրույնաբար լուծելու ձգտում: Ստեղծագործական մտածողությունը հետազոտա­կան գործընթացի հիմնական բաղադրամասն է, երբ աշակերտն ինքն է բացահայտում, ինքն է գտնում պրոբլեմի լուծման մինչ այդ իրեն անհայտ ուղին

Երեխայի ստեղծագործական ունակությունները հնարավոր է զարգացնել տարբեր առարկաների ուսուցման ժամանակ համապատասխան մեթոդների կիրառմամբ: Ուսուցման գործընթացում պետք է համապատասխան պայմաններ ու միջավայր ստեղծել դպրոցականի ստեղծագործական կարողության դրսևորման ու զարգացման համար։

**ԳՐԱԿԱՆՈՒԹՅԱՆ ՑԱՆԿ**

1. Էլկոնին Դ. Բ, դպրոցականի ուսուցման հոգեբանություն, Երևան, 1975:

Խաչատրյան Պ., Ինքնուրույնության և ստեղծագործական կարողությունների զարգացումը, Երևան, 1974:

Մակարենկո Ա. , Մի քանի հետևություններ իմ մանկավարժական փորձից, Մանկավարժական ընտիր երկեր, Երևան, 1950:

Յուզբաշյան Յու., Վեյս Պ., դպրոցականների երաժշտական մտածողության զար•ացումը, Երևան, 1982:

Յու. Յուզբաշյան, Երաժշտության դասավանդման տեսություն և մեթոդիկա, Երևան, 2017:

Богоявленская Д. Б., Психология творческих способностей — М., Издательский центр «Академия» 2002.

Психология одаренности детей и подростков. Под ред. Н.С. Лейтеса, М., 1996.

Агажанов А., Об абсолютной и релятивной системах курса сольфеджио // Воспитание музыкального слуха.- М.: Музыка, 1977, с. 78-85.

Вейс П., Абсолютная и относительная сольмизация // Вопросы методики воспитания слуха. - М.: Музыка, 1967, с. 67- 134.

1. Психология одаренности детей и подростков. Под ред. Н.С. Лейтеса. — М., Издательский центр «Академия», 1996, с. 7. [↑](#footnote-ref-1)
2. Богоявленская Д. Б., Психология творческих способностей — М., Издательский центр «Академия» 2002, с. 12. [↑](#footnote-ref-2)
3. Պ. Խաչատրյան, Ինքնուրույնության և ստեղծագործական կարողությունների զարգացումը, Երևան, 1974, էջ 13: [↑](#footnote-ref-3)
4. Նույն տեղում, էջ 102: [↑](#footnote-ref-4)
5. Մուրադյան Ռ., Դպրոցականների ուսումնական գործունեության մոտիվացիան, Գիտելիք 1, 2002, էջ 8-14 [↑](#footnote-ref-5)
6. Զոհրաբյան Ա., Հովհաննիսյան Գ. և ուրիշներ, Ուսուցման կոնստրուկտիվիստական մեթոդա­բանություն, ԱՅՐԵՔՍ, Երևան, 2002 [↑](#footnote-ref-6)